Oblast Amur

De Oblast Amur () is a Oblast (Vawoitungsbeziak) in Russland.

De Oblast liegd im Föderazionskroas Feanost on da kinäsischn Grenz. Da Fluss Amur buidd diese Grenz, sei wichtigsdn Nemfliss in da Oblast san: de Seja und de Bureja. As Stanowoigebiag buidd de Grenz za da Republik Sacha.

 Gschicht 

De russische Bsiedlung van Gebiet hod im 17. Joarhundad ogfonga, in gressan Ausmoß jedoch eascht im 19. Joarhundad. De heitige Haptstod Blagoweschtschensk is 1858 grindd worn. Se woa im Koasareich Haptstod vo da Oblast Amur, vo 1920 bis 1922 hod's Gebiet za da Feanestlichn Republik ghead. In da RSFSR hod noch da Afläsung vo da Oblast Amur vo 1922 bis 1926 a Gouvernement Amur mid da Haptstod Blagoweschtschensk bstondn. A neie Oblast Amur is om 20. Oktoba 1932 ois Bstondtei van Feanestlichn Krai (ob 1938 Krai Chabarowsk) grindd worn; seit 2. August 1948 is se eingstendig.

 Wiatschoft 

On Bodnschetz wean unta ondam Kuin und Goid gfeadad, industriej bedeitnd san de Eneagiegwinnung, de Metoivaoabatung und de Hoizindustrie.

 Vawoitungsgliedarung und Städt 

De Oblast Amur gliedad se in 20 Rajons und 9 Stodkroas.

Vawoitungszentrum und oanzige Großstod is Blagoweschtschensk. Meah ois 20.000 Eihwohna zehjn noch Belogorsk, as fia'n ehemoiing gleinaming Raketnstartplotz bekonnde Swobodny, de „Haptstod vo da BAM“: Tynda, Seja mid da nohn Seja-Toisperre und Raitschichinsk. Insgsomt gibd's 10 Städt und 15 Siedlunga vo städtischn Typ.

+ Gressde Städt Nam Russisch Eihwohna() Blagoweschtschensk  Благовещенск   Belogorsk  Белогорск   Swobodny  Свободный   Tynda  Тында   Seja  Зея   Raitschichinsk  Райчихинск  

 Bevejkarung 

Ba de letzdn russischn Voikszejunga in de Joar 2002 und 2010 hod's a Bevejkarungszoih vo 902.844 respektive 830.103 Bewohna gem. Somid is de Eihwohnazoih in dena ocht Joar uma 72.741 Peasona (−8,1 %) gsunkn. De Vateijung vo de vaschiedna Voiksgruppn hod foingdamoßn ausgseng:

+ Bevejkarung vo da Oblast noch Voiksgruppn Nationalitet  VZ 2002  Prozent  VZ 2010  ProzentRussn831.00492,04775.59093,43Ukraina31.4753,4916.6362,00Weißrussn7.8270,874.1620,50Armenier4.0450,453.9480,48Tatarn4.8890,543.4060,41Aserbaidschana3.2130,362.7960,34Koreana6970,081.7560,21Ewenkn1.5010,171.4810,18Usbekn6870,081.1210,14Deitsche1.7600,191.0480,13Eihwohna902.844100,00830.103100,00
Omeakung: de Oteie beziang se af Gsomtzoih vo de Eihwohna. Oiso midsomt'm Peasonakroas, dea koane Ogom za seina ethnischn Zuaghearigkeit gmochd hod (2002 1447 resp. 2010 7879 Peasona)

De Bevejkarung van Gebiet bstähd heit oiso fost komplett aus Russn. De Ukraina san de oanzige nennasweate ethnische Mindaheit in da Oblast Amur.

 Im Netz 

 Webseite vo da Oblast Amur (russisch)

 Beleg 

Amur